
Z A P I S N I K
20. sjednice Vijeća Mjesnog odbora Cvjetni trg
održane 29. siječnja 2023. u prostorijama Mjesnog odbora „Kralj Petar Svačić“, Preradovićeva ulica 29, s početkom u 19:00 sati

Nazočni članovi Vijeća Mjesnog odbora Cvjetni trg : Dragan Hrnjak, Nela Jantol, Milena Bekić Milinović, Matea Vučić i Nebojša Gavrilov.

Predsjednica Vijeća Mjesnog odbora Cvjetni trg pozdravlja nazočne i konstatira da je na sjednici nazočno svih 5 članova Vijeća, čime su stečeni uvjeti za raspravu i pravovaljano odlučivanje. 
Prije utvrđivanja dnevnog reda, predsjednica otvara raspravu o zapisniku 19. sjednice Vijeća Mjesnog odbora Cvjetni trg. Vijeće prihvaća jednoglasno i bez primjedbi zapisnik 19. sjednice Vijeća.

Vijeće Mjesnog odbora Cvjetni trg, nakon kratke rasprave, jednoglasno donosi dnevni red:

DNEVNI RED

1. Nacrt prijedloga Odluke o davanju u zakup i na drugo korištenje površina javne namjene, mišljenje, daje se
2. [bookmark: _Hlk126235525]Nacrt prijedloga Odluke o izmjenama i dopunama Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i o vanjskom izgledu pokretnih naprava i privremenih građevina, mišljenje, daje se
3. Spomenici kulture na području Donjeg grada i njihova prezentacija putem dvojezičnih turističko-informativnih ploča
4. Pitanja i prijedlozi


Ad. 1. Nacrt prijedloga Odluke o davanju u zakup i na drugo korištenje površina javne namjene, mišljenje, daje se

Članovi Vijeća podržavaju ovaj Nacrt prijedloga Odluke o davanju u zakup i na drugo korištenje površina javne namjene zbog nekoliko važnih izmjena i dopuna, među kojima je i ona o površini otvorene terase koja ne može biti veća od površine poslovnog prostora te ona o davanju na besplatno korištenje reklamno-izložbenih ormarića ustanovama čiji osnivač je Grad Zagreb, budući da su ti ormarići već godinama uglavnom zapušteni (poput ormarića u Prolazu neboder na potezu Petrićeva-Gajeva). 
[bookmark: _Hlk126235162]Nažalost, niti ovaj Nacrt ne razmatra mogućnost uskraćivanja/otkazivanja najma terasa zbog stvaranja buke. Tako Nela Jantol pita zašto Nacrt ne sadrži odredbu, tj. Zaključak o problemu buke na otvorenim terasama kafića na području Gradske četvrti Donji grad koji je donijela Gradska četvrt Donji grad 19.10.2021., a koji, među ostalim, predviđa da se terasama koje sustavno krše propise onemogući daljnje korištenje tih javnih površina. Stoga će Dragan Hrnjak u predviđenom roku od 20 dana, na adresu elektroničke pošte: normativa@zagreb.hr podnijeti prijedlog izmjena Odluke o davanju u zakup i na drugo korištenje površina javne namjene te predložiti da se članak 43. dopuni u drugom stavku (kako glasi istaknuto jačim crnim slovima):
„Grad Zagreb otkazat će ugovor i prije isteka roka na koji je sklopljen, ako zakupnik, odnosno korisnik, promijeni ugovorenu djelatnost na dodijeljenoj lokaciji-mjestu, ili ako postoji opravdani-registrirani problem i emisije (buka, dim, neugodni mirisi, otpadne vode...) za okolne stanare-korisnike poslovnih prostora ispred ili uz otvorenu terasu.“.

Naime, prema saznanju iz provjerljivih izvora (po zahtjevu suvlasnika zgrade ili korisnika poslovnih prostora, uz eventualno podneseno i policijsko izvješće o postupanju na istoj adresi, sanitarne, turističke inspekcije i sl.), Grad Zagreb time ima opravdani razlog da raskine ugovorni odnos za predmetnu lokaciju za ljetnu otvorenu terasu podnositelju zahtjeva koji je bio prijavljivan jer se emisijama ometa korištenje nekretnine (to može biti ne samo buka, nego i dim, neugodni mirisi, otpadne vode i sl.).

Članovi Vijeća su suglasni s ostalim dijelovima Odluke i pozdravljaju promjene koje bolje uređuju odnose među sudionicima.

Vijeće, nakon rasprave, jednoglasno donosi sljedeći


ZAKLJUČAK

o Nacrtu prijedloga Odluke o davanju u zakup i 
na drugo korištenje površina javne namjene

1. Vijeće Mjesnog odbora Cvjetni trg podržava Nacrt prijedloga Odluke o davanju u zakup i na drugo korištenje površina javne namjene uz prijedlog da se članak 43. dopuni u drugom stavku (kako glasi istaknuto jačim crnim slovima): „Grad Zagreb otkazat će ugovor i prije isteka roka na koji je sklopljen, ako zakupnik, odnosno korisnik, promijeni ugovorenu djelatnost na dodijeljenoj lokaciji-mjestu, ili ako postoji opravdani-registrirani problem i emisije (buka, dim, neugodni mirisi, otpadne vode...) za okolne stanare-korisnike poslovnih prostora ispred ili uz otvorenu terasu.“.

2. Ovaj se zaključak dostavlja Vijeću Gradske četvrti Donji grad na daljnje postupanje.


Ad. 2. Nacrt prijedloga Odluke o izmjenama i dopunama Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i o vanjskom izgledu pokretnih naprava i privremenih građevina, mišljenje, daje se

Članovi Vijeća načelno podržavaju Nacrt prijedloga Odluke premda im nije sasvim jasno zašto su neke lokacije brisane.


ZAKLJUČAK

o Nacrtu prijedloga Odluke o izmjenama i dopunama Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i o vanjskom izgledu pokretnih naprava i privremenih građevina

1. Vijeće Mjesnog odbora Cvjetni trg podržava Nacrt prijedloga Odluke o izmjenama i dopunama Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i o vanjskom izgledu pokretnih naprava i privremenih građevina.

2. Ovaj se zaključak dostavlja Vijeću Gradske četvrti Donji grad na daljnje postupanje.

Ad. 3. Spomenici kulture na području Donjeg grada i njihova prezentacija putem dvojezičnih turističko-informativnih ploča

[bookmark: _Hlk126236006]Milena Bekić Milinović predlaže da se na području Donjeg grada, ispred najznačajnijih spomenika kulture, postave dvojezične turističke informativne ploče (na hrvatskom i engleskom jeziku). Većina hrvatskih gradova takve je ploče već davno postavila, jedino ih glavni grad još uvijek nema. Stoga Vijeće predlaže da se prijedlog proslijedi Gradskom zavodu za zaštitu spomenika kulture i prirode koji bi u narednom koraku trebao raspisati natječaj za izradu idejnog rješenja ploča te predložiti ustanove i stručnjake koji bi bili odgovorni za sadržaj/tekst na pločama.

Vijeće, jednoglasno, bez rasprave donosi sljedeći


ZAKLJUČAK

o Spomenicima kulture na području Donjeg grada i njihova prezentacija putem dvojezičnih turističko-informativnih ploča


1. Vijeće Mjesnog odbora Cvjetni trg predlaže postavljanje dvojezičnih turističko-informativnih ploča ispred spomenika kulture na području Donjeg grada.

2. Vijeće Mjesnog odbora Cvjetni trg predlaže da se prijedlog proslijedi Gradskom zavodu za zaštitu spomenika kulture i prirode koji bi u narednom koraku trebao raspisati natječaj za izradu idejnog rješenja ploča te predložiti ustanove i stručnjake koji bi bili odgovorni za sadržaj/tekst na pločama.

3. Ovaj se zaključak dostavlja Vijeću Gradske četvrti Donji grad na daljnje postupanje.


Ad. 4. Pitanja i prijedlozi

Nebojša Gavrilov se u više navrata verbalno sukobio s vozačima taxija zbog nepoštivanja zabrane prometa Teslinom ulicom, na potezu od Preradovićeve do Gajeve ulice, nakon njihovog trubljenja tj. negodovanja što isti stoji na cesti ispred ZKM-a, gdje je čekao dijete. Na upit Nele Jantol Policijskoj upravi zagrebačkoj o nadzoru prometa u toj ulici i broju izrečenih sankcija za prekršitelje stigao je odgovor da Policijska uprava zagrebačka ne vodi evidenciju prekršitelja po ulicama. Obzirom na očigledni manjak informiranosti vozača o toj pješačkoj zoni te manjka policijskih resursa za češće patroliranje i upozoravanje vozača da su u prekršaju, Nebojša Gavrilov predlaže da se u Teslinoj postavi dodatno i horizontalna signalizacija kojom bi se upozoravalo vozače da se nalaze u pješačkoj zoni te vertikalna s zabranom prometovanja taksi vozila, a sve to nastavno na akt gradonačelnika iz 2019 godine „Naredba o uvjetima prometovanja vozila u središnjem dijelu Grada Zagreba“ kojim su propisane pješačke zone te izuzeća za taksiste. Vijeće jednoglasno podržava ovaj prijedlog.

Članovi Vijeća smatraju da se zagrebačke ulice neredovito čiste (i još neredovitije peru), zbog čega predlažu da se prljava mjesta fotografiraju i fotografije pošalju Čistoći.

U veljači 2023., prije održavanja sljedeće sjednice, članovi Vijeća će zajednički obići ulice Mjesnog odbora Cvjetni trg, evidentirati oštećenja na zgradama koja nisu sanirana i još uvijek predstavljaju opasnost za građane te od nadležnih zatražiti postavljanje odgovarajuće zaštite na tim lokacijama.

Milena Bekić Milinović će stupiti u kontakt sa Podružnicom Zrinjevac kako bi dogovorili korištenje, tj. nesmetani pristup parku u dvorištu zgrade u Berislavićevoj 19 za potrebe održavanja nastave (škole) u prirodi učenika osnovnih škola iz Gundulićeve i Varšavske ulice.

Sjednica je završila u 20,20 sati.


Zapisnik sastavila: Milena Bekić Milinović


KLASA: 024-08/23-003/260
URBROJ: 251-13-11-1/008-23-2

Zagreb, 29. siječanj 2023.


Predsjednica
Vijeća Mjesnog odbora

[bookmark: _GoBack]Milena Bekić Milinović, v.r.

